54. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ  ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Δ4/140 της 18 Φεβρ./19 Μαρτ.  1986  (ΦΕΚ Β΄114) Καθορισμός αρμοδιοτήτων των Τμημάτων α)διοικητικών θεμάτων και β) εκπαιδευτικών θεμάτων των διευθύνσεων πρωτοβάθμιας και δευτεροβάθμιας εκπαίδευσης. Έχοντας υπόψη, τις διατάξεις του άρθρ. 19 παρ. 1 του Νόμ. 1566/86, «για τη δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις», αποφασίζουμε: Καθορίζονται οι αρμοδιότητες των Τμημάτων : α)Διοικητικών θεμάτων των διευθύνσεων πρωτοβάθμιας εκπαίδευσης. β)Εκπαιδευτικών θεμάτων των διευθύνσεων πρωτοβάθμιας εκπαίδευσης. γ)Εκπαιδευτικών θεμάτων γενικής κατεύθυνσης των διευθύνσεων δευτεροβάθμιας εκπαίδευσης, Σελ. 358,174(β) Τεύχος Θ32 - Σελ. 32 δ)Εκπαιδευτικών θεμάτων τεχνικής - επαγγελματικής κατεύθυνσης των διευθύνσεων δευτεροβάθμιας εκπαίδευσης, των νομών και νομαρχιακών διαμερισμάτων, οι οποίες ασκούνται στο μέτρο που αυτές έχουν εκχωρηθεί στην περιφέρεια από τις μέχρι τώρα διατάξεις περί αποκεντρώσεως. Αρμοδιότητες τμημάτων διοικητικών  θεμάτων των διευθύνσεων Πρωτοβάθμιας  και δευτεροβάθμιας εκπαίδευσης Άρθρ.1.-Όλα τα θέματα που αναφέρονται : 1.Στην υπηρεσιακή κατάσταση του εκπαιδευτικού προσωπικού (τοποθετήσεις διοριζομένων και μετατιθεμένων, μονιμοποιήσεις, προαγωγές, μεταθέσεις, εντάξεις, μετατάξεις, αποσπάσεις, πειθαρχικά, διαδικασίες επιλογής συμβούλων κ.λ.π.) 2.Στην υπηρεσιακή κατάσταση του διοικητικού και βοηθητικού προσωπικού (μεταθέσεις, οριστικές τοποθετήσεις, αποσπάσεις, διαθεσιμότητα λόγω νόσου, επαναφορά στην ενεργό υπηρεσία κ.λ.π.). 3.Στη λύση της υπαλληλικής σχέσης για οποιοδήποτε λόγο του εκπαιδευτικού προσωπικού (παραιτήσεις, ανακλήσεις παραιτήσεων, απόλυση λόγω ορίου ηλικίας και 35ετίας, θέση σε διαθεσιμότητα λόγω νόσου, επαναφορά στην ενεργό υπηρεσία κ.λ.π.) 4.Στη διαδικασία επιλογής και αναπλήρωσης των προϊσταμένων των διευθύνσεων και των γραφείων εκπαίδευσης (διοικητικής φύσης θέματα). 5.Στη γραμματειακή εξυπηρέτηση των σχολικών συμβούλων. 6.Στην υπηρεσιακή κατάσταση του εκπαιδευτικού, διοικητικού και βοηθητικού προσωπικού με σχέση εργασίας ιδιωτικού δικαίου. 7.Στην πρόσληψη προσωπικού εκπαιδευτικών ιδιωτικών σχολείων και στην υπηρεσιακή κατάσταση του προσωπικού αυτών. 32.Δ.δ.52-54 Γενικές Επιθεωρήσεις-Διευθύνσεις Μέσης Εκπαίδευσης 8.Στην πρόσληψη των προσωρινών αναπληρωτών. 9.Στην παραλαβή, έλεγχο και αποστολή δικαιολογητικών στο Υπουργείο για διορισμό εκπαιδευτικού προσωπικού. 10.Στη χορήγηση μισθολογικών κλιμακίων και χρονοεπιδομάτων του ενιαίου μισθολογίου του εκπαιδευτικού, διοικητικού και βοηθητικού προσωπικού, καθώς και στην έκδοση βεβαιώσεων, πιστοποιητικών υπηρεσιακής κατάστασης, βιβλιαρίων ασθενείας κ.λ.π. 11.Στην παρακολούθηση της λειτουργίας των εφορειών σχολείων και των σχολικών επιτροπών. 12.Στην καταβολή των πάσης φύσεως αποδοχών και αποζημιώσεων, στις λειτουργικές δαπάνες των σχολικών μονάδων, πλην των θεμάτων που αναφέρονται στην εισήγηση για κατανομή των πιστώσεων και στις επιχορηγήσεις προς τα αρμόδια όργανα και φορείς. 13.Στη μεταφορά, διαμονή, σίτιση και επιδότηση των μαθητών, καθώς και στη χορήγηση κρατικών και άλλων υποτροφιών στους μαθητές. 14.Στην επισκευή και συντήρηση των διδακτηρίων και στη στέγαση και συστέγαση των σχολικών μονάδων (διοικητικά και οικονομικά θέματα). 15.Στις αποσπάσεις των εκπροσώπων των συνδικαλιστικών οργάνων για την άσκηση των συνδικαλιστικών τους καθηκόντων. 16.Στην παραλαβή, κατανομή, προώθηση και επιστροφή των διδακτικών βιβλίων, των εποπτικών και οπτικοακουστικών μέσων διδασκαλίας και λοιπών βοηθημάτων. 17.Στα σχολικά κυλικεία. 18.Στη συγκρότηση και ανασυγκρότηση των συλλογικών οργάνων. 19.Στις οργανώσεις των γονέων. 20.Στην τήρηση του προσωπικού ή βοηθητικού προσωπικού μητρώου του εκπαιδευτικού, διοικητικού και βοηθητικού προσωπικού. 21.Στην εποπτεία και το διοικητικό και οικονομικό έλεγχο των επιτροπών μαθητικών κατασκηνώσεων και φιλοξενίας. 22.Στη χορήγηση των πάσης φύσεως αδειών. 23.Στη χορήγηση άδειας μεταφοράς, άδειας χρήσης επωνυμίας ή προσωνυμίας και στη λειτουργία των ιδιωτικών σχολικών μονάδων. 24.Στα ιδρύματα και κληροδοτήματα. 25.Στο προσωπικό ιδιωτικού δικαίου που διέπεται από το Νόμ.993/79. 26.Στα μεταφορικά μέσα (μίσθωση, αποδοχή δωρεάς, αλλαγή κινητήρα, κ.λ.π.). 27.Στις τηλεφωνικές συνδέσεις και συνδιαλέξεις (εγκαταστάσεις, μεταφορά, επισκευή κ.λ.π.). 28.Στην ιατροφαρμακευτική και νοσοκομειακή περίθαλψη των μαθητών. 29.Στην επιλογή και πρόσληψη προσωπικού ΣΕ κλάδου. 30.Στη χορήγηση επιδομάτων μεταπτυχιακών σπουδών στους εκπαιδευτικούς. 31.Στην πρόσληψη προσωπικού ιδιωτικού δικαίου με σχέση εργασίας ορισμένου χρόνου για την ειδική αγωγή. 32.Στις μετακινήσεις εκτός έδρας. 33.Στην άδεια άσκησης ιδιωτικού έργου με αμοιβή. 34.Στις ενστάσεις για υπηρεσιακές εκθέσεις διοικητικού και βοηθητικού προσωπικού. 35.Στη διαβίβαση δικαιολογητικών κανονισμού συντάξεων. 36.Στην παραπομπή στην αρμόδια υγειονομική επιτροπή προς εξέταση για απαλλαγή από την υπηρεσία λόγω πνευματικής ή σωματικής ανικανότητας. 37.Στην τήρηση αρχείου λειτουργούντων σχολείων και στατιστικών στοιχείων πάσης φύσεως. 38.Στη γραμματειακή υποστήριξη των Τμημάτων και της διεύθυνσης. Αρμοδιότητες τμήματος εκπαιδευτικών      θεμάτων πρωτοβάθμιας εκπαίδευσης Άρθρ.2.-Όλα τα θέματα που αναφέρονται: 1.Στην ίδρυση, προαγωγή, κατάργηση, υποβιβασμό, συγχώνευση, μετατροπή, διαίρεση, μετονομασία και μεταφορά νηπιαγωγείων και δημοτικών σχολείων. 2.Στην ανάθεση διδασκαλίας στα δημοτικά σχολεία μαθημάτων φυσικής αγωγής, μουσικής, ξένων γλωσσών και καλλιτεχνικών μαθημάτων. 3.Στην αυξομείωση των μαθητών κατά τάξη και τη διαίρεση τάξεων σε τμήματα. 4.Στη μετεκπαίδευση και επιμόρφωση του εκπαιδευτικού προσωπικού. 5.Στον ορισμό προϊσταμένων νηπιαγωγείων και δημοτικών σχολείων. 6.Στις εγγραφές, μετεγγραφές, φοίτηση, αξιολόγηση, εξετάσεις, τίτλους σπουδών, απουσίες και λοιπά μαθητικά θέματα. 7.Στη λειτουργία των τμημάτων εσωσχολικής και των τάξεων υποδοχής. 8.Στην ανάθεση υπερωριακής διδασκαλίας ή ανάθεση διδασκαλίας με ωριαία αντιμισθία εκτός των οικονομικής φύσεως σχετικών θεμάτων. 9.Στην ειδική αγωγή (εκπαιδευτικά θέματα). 10.Στις σχολικές βιβλιοθήκες. 11.Στην εποπτεία και έλεγχο των ιδιωτικών σχολικών μονάδων. 12.Στην εισήγηση για κατανομή των πιστώσεων και στην επιχορήγηση προς τους αρμόδιους φορείς. 13.Στην επιλογή και τοποθέτηση διευθυντών και υποδιευθυντών σχολικών μονάδων, στον ορισμό αναπληρωτή διευθυντή, στην ανάθεση καθηκόντων υποδιευθυντή και στην απαλλαγή αυτών από τα καθήκοντά τους. 14.Στη διάθεση ή απόσπαση εκπαιδευτικών για συμπλήρωση του υποχρεωτικού ωραρίου διδασκαλίας. 15.Στην επιλογή των προϊσταμένων των τμημάτων εκπαιδευτικών θεμάτων της διεύθυνσης εκπαίδευσης. 16.Στην εκτίμηση των αναγκών των σχολικών μονάδων σε εκπαιδευτικό προσωπικό πάσης φύσεως και σχέσης εργασίας. 17.Στην τήρηση αρχείων καταργηθέντων δημόσιων και ιδιωτικών σχολείων και στην έκδοση τίτλων σπουδών. (Μετά τη σελ. 358,174(β) Σελ.358,175 Τεύχος Θ32-Σελ. 33 Γενικές Επιθεωρήσεις-Διευθύνσεις Μέσης Εκπαίδευσης 32.Δ.δ.54 18.Στη διάθεση ή παραχώρηση σχολικών διδακτηρίων και άλλων σχολικών χώρων στους ΟΤΑ ή άλλους φορείς. 19.Στο συντονισμό της άσκησης των παραπάνω αρμοδιοτήτων από τα γραφεία πρωτοβάθμιας εκπαίδευσης. Αρμοδιότητες τμήματος εκπαιδευτικών θεμάτων γενικής κατεύθυνσης Άρθρ.3.-Όλα τα θέματα που αναφέρονται: 1.Στην ίδρυση, κατάργηση, υποβιβασμό, συγχώνευση, μεταφορά, μετατροπή, διεύρεση και μετονομασία σχολικών μονάδων (δημοσίων) κ.λ.π. 2.Στην εφαρμογή των ωρολογίων και αναλυτικών προγραμμάτων και μεθόδων διδασκαλίας. 3.Στην ταξινόμηση, μελέτη και επεξεργασία των εκθέσεων των σχολικών συμβούλων και ειδικά των προτάσεων που αναφέρονται στη βελτίωση της παρεχόμενης εκπαίδευσης. 4.Στην μετεκπαίδευση και επιμόρφωση του εκπαιδευτικού προσωπικού. 5.Στις εγγραφές, μετεγγραφές. φοίτηση, αξιολόγηση, εξετάσεις, τίτλους σπουδών, απουσίες και λοιπά μαθητικά θέματα. 6.Στον επαγγελματικό προσανατολισμό. 7.Στη διάθεση ή παραχώρηση σχολικών διδακτηρίων και άλλων σχολικών χώρων στους ΟΤΑ ή άλλους φορείς. 8.Στη λειτουργία των μεταλυκειακών προπαρασκευαστικών κέντρων, των τμημάτων εσωσχολικής βοήθειας και των τάξεων υποδοχής. 9.Στις μαθητικές κοινότητες και τις πολιτιστικές εκδηλώσεις, εκτός των αθλητικών. 10.Στις σχολικές βιβλιοθήκες. 11.Στην εποπτεία και έλεγχο των ιδιωτικών σχολικών μονάδων και των φροντιστηρίων. 12.Στην εισήγηση για κατανομή των πιστώσεων και στην επιχορήγηση προς τους αρμόδιους φορείς. 13.Στην αυξομείωση των μαθητών κατά τάξη και τη διαίρεση των τάξεων σε τμήματα. 14.Στην επιλογή και τοποθέτηση διευθυντών και υποδιευθυντών σχολικών μονάδων, στον ορισμό αναπληρωτή διευθυντή ή προσωρινού αναπληρωτή διευθυντή, στην ανάθεση καθηκόντων υποδιευθυντών και στην απαλλαγή αυτών από τα καθήκοντά τους. 15.Στη διάθεση ή απόσπαση εκπαιδευτικών για συμπλήρωση του υποχρεωτικού ωραρίου διδασκαλίας. 16.Στην ειδική αγωγή (εκπαιδευτικά θέματα). Σελ. 358,176 Τεύχος Θ32 - Σελ. 34 17.Στην επιλογή των προϊσταμένων των τμημάτων εκπαιδευτικών θεμάτων της διεύθυνσης εκπαίδευσης. 18.Στην εκτίμηση των αναγκών των σχολικών μονάδων σε εκπαιδευτικό προσωπικό πάσης φύσης και σχέσης εργασίας. 19.Στην τήρηση αρχείων καταργηθέντων δημόσιων και ιδιωτικών σχολείων και στην έκδοση τίτλων σπουδών. 20.Στην ανάθεση υπερωριακής διδασκαλίας ή ανάθεση διδασκαλίας με ωριαία αντιμισθία εκτός των οικονομικής φύσης σχετικών θεμάτων. 21.Στο συντονισμό της άσκησης των παραπάνω αρμοδιοτήτων από τα γραφεία δευτεροβάθμιας εκπαίδευσης επί θεμάτων γενικής κατεύθυνσης. Αρμοδιότητες τμήματος εκπαιδευτικών θεμάτων Τεχνικής-Επαγγελματικής κατεύθυνσης Άρθρ.4.-Όλα τα θέματα που αναφέρονται: 1.Στην ίδρυση, κατάργηση, υποβιβασμό, συγχώνευση, μετατροπή, διαίρεση, μετονομασία και μεταφορά σχολικών μονάδων, τομέων κύκλων, κλάδων και τμημάτων ειδίκευσης. 2.Στην αυξομείωση των μαθητών κατά τάξη και τη διαίρεση των τάξεων σε τμήματα. 3.Στην εφαρμογή των ωρολογίων και αναλυτικών προγραμμάτων και μεθόδων διδασκαλίας. 4.Στην εισήγηση για κατανομή των πιστώσεων και στην επιχορήγηση προς τους αρμόδιους φορείς. 5.Στην πρακτική άσκηση των μαθητών στο επάγγελμα. 6.Στον ορισμό σχολικών μονάδων κατά ΣΕΚ και τον ορισμό εκπαιδευτικών και ωρών απασχόλησής τους στα ΣΕΚ. 7.Στον ορισμό υπεύθυνου τομέα σχολικών εργαστηρίων και εργαστηρίων κατεύθυνσης. 8.Στην επιλογή και τοποθέτηση διευθυντών υποδιευθυντών και υπεύθυνων τομέων, σχολικών μονάδων και ΣΕΚ, στον ορισμό αναπληρωτή διευθυντή ή προσωρινού αναπληρωτή διευθυντή, στην ανάθεση καθηκόντων υποδιευθυντή και στην απαλλαγή αυτών από τα καθήκοντά τους. 32.Δ.δ.54 Γενικές Επιθεωρήσεις-Διευθύνσεις Μέσης Εκπαίδευσης 9.Στις εγγραφές, μετεγγραφές, φοίτηση, αξιολόγηση, εξετάσεις, τίτλους σπουδών, απουσίες και λοιπά μαθητικά θέματα. 10.Στον επαγγελματικό προσανατολισμό. 11.Στη λειτουργία των τμημάτων εσωσχολικής βοήθειας και των τάξεων υποδοχής. 12.Στην ανάθεση υπερωριακής διδασκαλίας ή ανάθεσης διδασκαλίας με ωριαία αντιμισθία, εκτός των οικονομικής φύσης σχετικών θεμάτων. 13.Στην ειδική αγωγή. 14.Στις σχολικές βιβλιοθήκες. 15.Στην εποπτεία και έλεγχο των ιδιωτικών σχολικών μονάδων των φροντιστηρίων και εργαστηρίων ελεύθερων σπουδών. 16.Στη μετεκπαίδευση και επιμόρφωση του εκπαιδευτικού προσωπικού. 17.Στην εκτίμηση των αναγκών των σχολικών μονάδων σε εκπαιδευτικό προσωπικό πάσης φύσεως και σχέσεως εργασίας. 18.Στη διάθεση ή απόσπαση εκπαιδευτικών για συμπλήρωση του υποχρεωτικού ωραρίου διδασκαλίας. 19.Στην επιλογή των προϊσταμένων των τμημάτων εκπαιδευτικών θεμάτων της διεύθυνσης εκπαίδευσης. 20.Στη μελέτη και εισήγηση στις νομαρχιακές επιτροπές παιδείας σε θέματα ανάπτυξης της επαγγελματικής εκπαίδευσης. 21.Στη χωροταξική κατανομή των σχολικών μονάδων κατά ειδικότητα. 22.Στην κάλυψη των αναγκών σε κτιριακές εγκαταστάσεις και κάθε είδους εργαστηριακό εξοπλισμό. 23.Στην παρακολούθηση λειτουργίας των εργαστηρίων και του προγράμματος  προμηθειών εξοπλιστικών μέσων. 24.Στη μελέτη και εφαρμογή προγράμματος για την άσκηση των μαθητών. 25.Στη συγκρότηση και λειτουργία σχολικών εργαστηριακών κέντρων. 26.Στις μαθητικές κοινότητες και τις πολιτιστικές εκδηλώσεις, εκτός των αθλητικών. 27.Στην τήρηση αρχείων καταργηθέντων δημόσιων και ιδιωτικών σχολείων και στην έκδοση τίτλων Σπουδών Τεχνικής και Επαγγελματικής Εκπαίδευσης. 28.Στη διάθεση ή παραχώρηση σχολικών διδακτηρίων και άλλων σχολικών χώρων στους Ο.Τ.Α. ή άλλους φορείς. 29.Στο συντονισμό της άσκησης των παραπάνω αρμοδιοτήτων από τα γραφεία δευτεροβάθμιας εκπαίδευσης επί θεμάτων Τεχνικής-Επαγγελματικής κατεύθυνσης. 